CELEX: 52018PC0261
Language: da
Date: 2018-05-08
Title: Forslag til RÅDETS DIREKTIV om ændring af direktiv 2006/112/EF og 2008/118/EF for så vidt angår medtagelse af den italienske kommune Campione d'Italia og den italienske del af Luganosøen i Unionens toldområde og i den territoriale anvendelse af direktiv 2008/118/EF

EUROPA-KOMMISSIONEN
            Bruxelles, den 8.5.2018
            COM(2018) 261 final
            2018/0124(CNS)
            Forslag til
            RÅDETS DIREKTIV
            om ændring af direktiv 2006/112/EF og 2008/118/EF for så vidt angår medtagelse af den italienske kommune Campione d'Italia og den italienske del af Luganosøen i Unionens toldområde og i den territoriale anvendelse af direktiv 2008/118/EF
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               På Italiens anmodning bør den italienske kommune Campione d'Italia og den italienske del af Luganosøen medtages i EU's toldområde og i det EU-område, på hvilket direktiv 2008/118/EF om den generelle ordning for punktafgifter
                  1
                ("punktafgiftsdirektivet") finder anvendelse. De to områders geografiske placering som italienske eksklaver på Schweiz' område har historisk begrundet deres udelukkelse fra EU's toldområde, men Italien mener, at der ikke længere er behov for denne udelukkelse, navnlig fordi Schweiz nu ellers ønsker at medtage dem i sit eget toldområde. Italien anmoder derfor om, at disse to områder medtages i EU's toldområde og i det EU-område, på hvilket punktafgiftsdirektivet finder anvendelse. Det foreslås, at denne ændring bør gælde fra den 1. januar 2019.
            
            
               Italien mener, at medtagelsen af den italienske kommune Campione d'Italia og den italienske del af Luganosøen i EU's toldområde og i punktafgiftsdirektivets anvendelsesområde ikke er uforenelig med den fortsatte anvendelse af en særlig afgiftsordning for moms og navnlig med den fortsatte udelukkelse af disse områder fra den territoriale anvendelse af direktiv 2006/112/EF om det fælles merværdiafgiftssystem
                  2
                ("momsdirektivet"). Dette er afgørende for at sikre lige vilkår i forhold til den økonomiske kontekst i det omkringliggende Schweiz gennem anvendelse af lokal indirekte beskatning svarende til schweizisk moms. Medtagelsen af disse områder i EU's toldområde og i det EU-område, på hvilket punktafgiftsdirektivet finder anvendelse, kræver derfor blot en formel ændring af momsdirektivet, hvorved områderne flyttes fra artikel 6, stk. 2 (områder, der ikke udgør en del af EU's toldområde, og som er udelukket fra den territoriale anvendelse af momsdirektivet), til artikel 6, stk. 1 (områder, der udgør en del af EU's toldområde, og som er udelukket fra den territoriale anvendelse af momsdirektivet).
            
            
               Forslaget om at ændre punktafgiftsdirektivet og momsdirektivet hænger nøje sammen med ændringen af EU-toldkodeksen. Disse ændringer bør derfor anvendes fra samme dato. For at sikre bedre forvaltning og administrativ organisation påpegede Italien, at disse ændringer vil skulle træde i kraft den 1. januar efter vedtagelsen og under alle omstændigheder ikke før den 1. januar 2019.
            
            
               •Sammenhæng med Unionens politik på andre områder
            
            
               
                  Ændringer af punktafgiftsdirektivet og momsdirektivet er en følge af ændringer af forordning (EU) nr. 952/2013
                     3
                   om EU-toldkodeksen.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Artikel 113 i traktaten om Den Europæiske Unions funktionsmåde. I henhold til denne artikel vedtager Rådet, der træffer afgørelse med enstemmighed efter en særlig lovgivningsprocedure og efter høring af Europa-Parlamentet og Det Økonomiske og Sociale Udvalg, bestemmelser om harmonisering af medlemsstaternes regler vedrørende indirekte skatter.
               
            
            
               •Nærhedsprincippet (for områder, der ikke er omfattet af enekompetence)
            
            
               
                  Det geografiske anvendelsesområde for punktafgiftsdirektivet og momsdirektivet er harmoniseret. Medlemsstaterne må ikke anvende et andet geografisk anvendelsesområde.
               
            
            
               •Proportionalitetsprincippet
            
            
               
                  Den foreslåede ændring går derfor ikke videre, end hvad der er nødvendigt for at afhjælpe de pågældende problemer og på den måde nå traktatens mål om et effektivt og velfungerende indre marked.
               
               
                  Dette forslag er i overensstemmelse med proportionalitetsprincippet som fastsat i artikel 5, stk. 4, i traktaten om Den Europæiske Union. Denne ændring er baseret på en politisk beslutning, der er truffet af den italienske regering. Den har ingen indvirkning på andre medlemsstater.
               
            
            
               •Valg af retsakt
            
            
               
                  Rådets direktiv.
               
            
            
               •Forklarende dokumenter (for direktiver)
            
         
         
            
               Medlemsstaternes meddelelse af gennemførelsesforanstaltninger bør ikke ledsages af et forklarende dokument, hvori der gøres rede for forholdet mellem direktivets komponenter og de tilsvarende dele af de nationale gennemførelsesinstrumenter, da ændringerne kun vedrører en enkelt bestemmelse i både punktafgiftsdirektivet og momsdirektivet.
            
            
               2018/0124 (CNS)
            
            
               Forslag til
            
            
               RÅDETS DIREKTIV
            
            
               om ændring af direktiv 2006/112/EF og 2008/118/EF for så vidt angår medtagelse af den italienske kommune Campione d'Italia og den italienske del af Luganosøen i Unionens toldområde og i den territoriale anvendelse af direktiv 2008/118/EF
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 113,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               under henvisning til udtalelse fra Europa-Parlamentet
                  4
               ,
            
            
               under henvisning til udtalelse fra Det Europæiske Økonomiske og Sociale Udvalg
                  5
               ,
            
            
               efter en særlig lovgivningsprocedure, og
            
            
               ud fra følgende betragtninger:
            
            
               (1)Ved brev af 18. juli 2017 anmodede Italien om, at den italienske kommune Campione d'Italia og den italienske del af Luganosøen medtages i Unionens toldområde som defineret i Europa-Parlamentets og Rådets forordning (EU) nr. 952/2013
                  6
                samt i det territoriale anvendelsesområde for Rådets direktiv 2008/118/EF
                  7
                for så vidt angår punktafgifter, mens disse områder fortsat holdes uden for det territoriale anvendelsesområde for Rådets direktiv 2006/112/EF
                  8
                for så vidt angår moms.
            
            
               (2)Den italienske kommune Campione d'Italia, der er en italiensk eksklave på Schweiz' område, og den italienske del af Luganosøen bør medtages i Unionens toldområde, fordi de historiske argumenter for udelukkelsen af disse områder såsom deres isolation og økonomiske ulemper har mistet deres gyldighed. Af samme årsager bør disse områder medtages i den territoriale anvendelse af direktiv 2008/118/EF.
            
            
               (3)Italien ønsker imidlertid fortsat at udelukke disse områder fra den territoriale anvendelse af direktiv 2006/112/EF om det fælles merværdiafgiftssystem, da dette er afgørende for at sikre lige vilkår for økonomiske operatører, der er etableret i Schweiz og i den italienske kommune Campione d'Italia, gennem anvendelse af en lokal indirekte beskatningsordning svarende til det schweiziske merværdiafgiftssystem.
            
            
               (4)Ændringerne af direktiv 2006/112/EF og 2008/118/EF hænger nøje sammen med ændringen af forordning (EU) nr. 952/2013
                  9
                for så vidt angår den territoriale udstrækning af Unionens toldområde. De nationale gennemførelsesforanstaltninger vedrørende disse ændringer bør derfor anvendes fra samme dato som ændringen af forordning (EU) nr. 952/2013.
            
            
               (5)Direktiv 2006/112/EF og 2008/118/EF bør derfor ændres —
            
            
               VEDTAGET DETTE DIREKTIV:
            
            
               Artikel 1
            
         
         
            
               I direktiv 2006/112/EF foretages følgende ændringer:
            
            
               1)
                     I artikel 6, stk. 1, tilføjes følgende som litra f) og g):
            
            
               "f)
                     Campione d'Italia
            
            
               g)
                     den italienske del af Luganosøen."
            
            
               2)
                     I artikel 6, stk. 2, udgår litra f) og g).
            
            
               Artikel 2
            
            
               I direktiv 2008/118/EF foretages følgende ændringer:
            
            
               1)
                     I artikel 5, stk. 3, udgår litra f) og g).
            
            
               Artikel 3
            
            
               1.Medlemsstaterne vedtager og offentliggør senest den 31. december 2018 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser.
            
            
               De anvender disse love og bestemmelser fra den 1. januar 2019.
            
            
               Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
            
            
               2.Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.
            
            
               Artikel 4
            
            
               Dette direktiv træder i kraft på tyvendedagen efter offentliggørelsen i Den Europæiske Unions Tidende.
            
            
               Artikel 5
            
            
               Dette direktiv er rettet til medlemsstaterne.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF (EUT L 9 af 14.1.2009, s. 12).
               
               
                  
                     (2)
                  
                        Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
               
               
                  
                     (3)
                  
                        Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
               
               
                  
                     (4)
                  
                        EUT C af , s. .
               
               
                  
                     (5)
                  
                        EUT C af , s. .
               
               
                  
                     (6)
                  
                        Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
               
               
                  
                     (7)
                  
                        Rådets direktiv 2008/118/EF af 16. december 2008 om den generelle ordning for punktafgifter og om ophævelse af direktiv 92/12/EØF (EUT L 9 af 14.1.2009, s. 12).
               
               
                  
                     (8)
                  
                        Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
               
               
                  
                     (9)
                  
                        Som ændret ved forordning (EU) nr. XXX.